చే గువేరా
ఏర్నెస్టో గువేరా, సెలియా డి ల సేర్న వై ల్లోసా మరియు ఏర్నెస్టో గువేరా లించ్ లకు జూన్ 14, 1928 న అర్జెంటీనాలోని రోసారియోలో, ఐదుగురు సంతానంలో పెద్దవాడుగా బాస్క్ మరియు ఐరిష్ మూలాలుగల స్పానిష్ కుటుంబంలో జన్మించారు. అతని తల్లితండ్రుల ఇంటిపేరు వలన, అతని చట్టనామం (ఏర్నెస్టో గువేరా) కొన్నిసార్లు డి ల సేర్న, లేదా లించ్ తో పాటుగా వస్తుంది. "విరామం లేని" చే యొక్క స్వభావానికి సూచనగా, ఆయన తండ్రి "గమనించదగ్గ మొదటి విషయం నా కొడుకు యొక్క నరాలలో ప్రవహించే రక్తం ఐరిష్ తిరుగుబాటు దారులకు చెందినది" అని ప్రకటించారు. చాలా చిన్నవయసులోనే ఏర్నెస్టిటో (అప్పట్లో అలా పిలువబడేవారు) "పేదలతో సంబంధం" ఏర్పరచుకున్నారు. వామపక్షాల పట్ల మొగ్గిన కుటుంబంలో పెరగడం వలన, గువేరా బాలుడిగా ఉన్నప్పుడే విస్తారమైన రాజకీయ సంఘటనలతో పరిచయం పొందారు. ఆయన తండ్రి, స్పానిష్ పౌర యుద్ధంలో రిపబ్లికన్స్ కు బలమైన మద్దతుదారు, పోరాటంలోని అనేకమంది అనుభవజ్ఞులకు తరచుగా గువేరా గృహంలో ఆతిధ్యం ఇస్తూ ఉండేవారు.
చే గువేరా
జూన్ 12, 1959న కాస్ట్రో, గువేరాను మూడునెలల పాటు 14 దేశాల పర్యటనకు పంపారు, వీటిలో చాలాభాగం [[బాండుంగ్ ఒప్పందం]]లోని ఆఫ్రికా మరియు ఆసియాలో గల సభ్యదేశాలు. గువేరాను హవానా నుండి పంపించడం కాస్ట్రోను చే నుండి మరియు అతని [[మార్క్సిస్ట్]] సానుభూతుల నుండి దూరంచేస్తున్నట్లు అనిపించింది, ఇది యునైటెడ్ స్టేట్స్ ను మరియు కొందరు కాస్ట్రో యొక్క 26జూలై పోరాటసభ్యులను ఇబ్బందిపెట్టింది. ఆయన జపాన్లో 12 రోజులు గడిపారు (జూలై 15–27), ఆ దేశంతో క్యూబా యొక్క వర్తక సంబంధాలు విస్తరించేందుకు ఉద్దేశించిన చర్చలలో పాలుపంచుకున్నారు. ఈపర్యటనలో, 14 సంవత్సరాలక్రితం అమెరికన్ సైన్యం ఆటం-బాంబుతో పేల్చివేసిన [[హిరోషిమా]] నగరాన్ని ఆయన రహస్యంగా సందర్శించారు. గువేరా తాను ఈపర్యటనలో చూసినదానికి మరియు ఆటం-బాంబు రక్షితులు చికిత్స చేయబడుతున్న ఆసుపత్రి సందర్శించినపుడు "నిజంగా ఆఘాతం" చెందారు.